امنت بالحشد ٥
زينب الموسوي
رجعت للبيت لكيت رجل اختي ظافر عدنا حتى يرجعها ورجعت وياه بعد مااقتنعت ان الحل تسوي طفل ثاني
ثاني يوم الصبح حيدر واگف بنفس المكان ومنتظر
صباح الخير حيدر شلونك
الحمد لله ليش مااخذتي الرقم مرتبطه
يعني اذا مااخذ الرقم مرتبطه يمكن هذا مو اسلوبي اخابر ولد تالي الليل
ومنوگال خابري تالي الليل
المكالمات ارخص تالي الليل
ليش ماعندچ فايبر
مامحملته مااحتاجه ومااعرف شلون احمله بصراحه
وشلون تخابرين صديقاتچ
على تلفون امي وماعندي وقت ارجع تعبانه وانام
زين اذا اريد اتعرف عليچ شلون غير اخذ رقمچ
ليش انت متعرفني طيبه كاظم الي بسطتها علمود عيبت عليك
لا مو عيبتي گلتي انشالله ابوك يموت واني طفل ماتحملت اسمع
ياطفل چنت بالسادس ابتدائي وامك كل يوم تصيح من الشارع حيدر الكسولي فوت اقرا
فاضحتني نبع الحنان ديله انطيني الموبايل احملچ فايبر والرقم عندي شغل ترى مراح اخطفچ من الاتصال تلفون بيدچ يمتى ماضجتي انطيني بلوك
اخذ الرقم بس ترى بالعشره انام
اخابرچ بالتسعه سلميلي على اهلچ
يوصل
الظاهر راح التقي بالبطل الي يشيلني ونطلع من الانفجار وياكثر الانفجارات بالعراق
من رجعت للبيت حچيت لوسناء اختي
تدرين امه شكد تكره امي وامي تبادلها نفس الشعور صدوگ متفتهمين لچ انتي راتبچ خير واكراميات وشكلچ ينجرع رايحه على هذا الحافي شبيچ يحظي حطي عينچ على دكتور صيدلاني معاون دكتور
ذولي مياخذون ممرضات
انتي خليهم ياخذون استخدمي الماده الخامسه من الدستور
لچ شنو الماده الخامسه من الدستور
تگول الماده استخدمي الكيد لان الثگل ميفيد
هاي منو كتبها بالدستور حنان فتلاوي عاليه نصيف
لا وسناء كاظم لچ شوفيلچ دكتور نص عمر ارمي عليه الشباك واخذيه يموت ورا كم سنه اورثيه وتزوجي واحد صاك رايحه على سايق كيا
اگلچ ترىً الولد اليوم راح يخابرني بعدنا مااشترينا فرشه العرس
بكيفچ اني نصحتچ ومعليه
شبيها الساعه اليوم متمشي صارت بالتسعه اتصل ترددت ارد بس رديت كلي شلونچ كتله زينه كررها تلث مرات واگله زينه
حيدر تدري گتلي تلث مرات شلونچ وجاوبتك زينه
ادري مااعرف شكول اول مره
شنو اول مره ليش كنت مسجون قابل خلينا نكون صريحين انت دخلت معهد وشكلك حلو مامعقوله اول مره تخابر
مو هذا قصدي بس اول مره اخابرچ انتي طيبه بت جيرانه ومااعرف شكول
لعد جاي من الصبح واخذي الرقم واتعرف عليچ
ليش رحتي تمريض
حتى اساعد اهلي امي تعبت واخواني گوه مدبرين عيشتهم والنسوان مترحم كل تسع اشهر يخلفن طفل وانت ليش متعينت
عرضوا عليه وكيل وزاره ومدير عام ومقبلت سايق كيا احسن وينه التعيين حتى اتعين
بس اني اتذكر صابرين اختك چانت تراويني رسمك حلو ليش متصير رسام
اگلچ حرامات بيتكم بعيد چان اجيت بسطتچ هسه يارسام بالعراق شبيچ انتي وين عايشه
شمدريني اني هم مااعرف احچي زين تحب الافلام والمسلسلات
اي احبها واتابعها
تعرف ممثل اجنبي اسمه توم كروز
اي اعرفه شبيه گرايبكم
لو گرايبنا مچان حچيت وياك اروح اكابل بيتهم ومن يطلع اكول اموت عليك
والله حرام بيتكم بعيد اريد ابسطچ هسه
هاي شبيك كل شويه ابسطچ
ادري اني مخابرها حتى اكبل وياها تكولي اموت على توم كروز حتى بهاي حظي مو مثل العالم روحي حبابه نامي باچر عندچ دوام